กรุงไทยเฮ4วันขายLTF-RMFเกิน100ล้านบ.
&nbsp;
20 ส.ค. 2554

โพสต์ทูเดย์ — บลจ.กรุงไทย กวาดยอดขายกองทุน LTFRMF งานมหกรรมลดภาษีกว่า 100 ล้านบาท เดินหน้าส่งกองทุน 6 เดือนขายจ่าย 1.95%
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า บริษัทได้รับการตอบรับที่ดีจากนักลงทุนในงานมหกรรมลดภาษีนาทีสุดท้าย ระหว่างวันที่ 1619 ธ.ค.ที่ผ่านมา โดยมียอดลงทุนในกองทุน RMF LTF ทั้งสิ้นกว่า 100 ล้านบาท 
ทั้งนี้ งานมหกรรมลดภาษีนาทีสุดท้ายด้วย LTF–RMF ส่งท้ายปี 2553 อาคารตลาดหลักทรัพย์มียอดธุรกรรมจาก 15 บลจ. รวม 5,800 รายการ มูลค่าเงินลงทุนร่วม 600 ล้านบาท โดยกองทุน LTF ได้รับความสนใจมากสุด มูลค่าเงินลงทุน 330 ล้านบาท กองทุน RMF มูลค่าเงินลงทุน 185 ล้านบาท และกองทุนรวมอื่นๆ มูลค่าเงินลงทุน60 ล้านบาทซึ่งบริษัทจะบริหารเงินลงทุนที่ได้รับความไว้วางใจอย่างเต็มความสามารถ เพราะตระหนักดีว่าเป็นเงินที่ท่านต้องการเก็บไว้ใช้ในอนาคต หรือหลังเกษียณอายุ 
นอกจากนี้ บริษัทอยู่ระหว่างเปิดจำหน่ายกองทุนเปิดกรุงไทยสมาร์ท อินเวส 6 เดือน 3 (KTSIV6M3) ถึงวันที่ 24 ธ.ค. 2553 อายุโครงการ 6 เดือน เงินลงทุนขั้นต่ำ 1 หมื่นบาท
กองทุนมีนโยบายลงทุนในตราสารหนี้ภาคเอกชน เงินฝากธนาคารพาณิชย์ และตราสารหนี้สถาบันการเงินอื่นๆ โดยกองทุนจะลงทุนในพันธบัตรภาครัฐในประเทศ 28% เงินฝากธนาคารพาณิชย์ 24% ตั๋วแลกเงินของบริษัท จัดการและพัฒนาทรัพยากรน้ำภาคตะวันออก และบริษัท บีแอสแอล ลิสชิ่ง สัดส่วนบริษัทละ 24% ของมูลค่าทรัพย์สินสุทธิของกองทุน ส่งผลให้ผู้ลงทุนได้รับผลตอบแทนประมาณการ 1.90% ต่อปี
นอกจากนี้ ระหว่างวันที่ 2426 ธ.ค. บริษัทได้ร่วมออกบูธในงาน Thailand Smart Money ที่ศูนย์การประชุมแห่งชาติสิริกิติ์ โดยจะเน้นจำหน่ายกองทุน RMFLTF